— Дыпламанты конкурсу атрымліваюць рэкамендацыі і магчымыя льготы пры паступленні ў БНТУ. Пераможцы і прызёры, ужо будучы студэнтамі, працягваюць займацца навукова-тэхнічнай творчасцю ў складзе студэнцкіх бюро, цэнтраў, гурткоў, удзельнічаюць і перамагаюць у прэстыжных міжнародных і рэспубліканскіх конкурсах. Удзел у “ТэхнаІнтэлекце” становіцца для юных талентаў унікальнай магчымасцю зацікавіць сваімі распрацоўкамі навучальныя ўстановы, навуковыя цэнтры, прадстаўнікоў бізнесу, — паведаміў начальнік галоўнага ўпраўлення выхаваўчай работы і маладзёжнай палітыкі Міністэрства адукацыі Эдуард Валянцінавіч Тамільчык.